Saya mau tau Ringkasan Plot dari Fate/hollow ataraxia. Jelaskan dalam bahasa melayu

Plot Fate/hollow ataraxia berlaku setengah tahun selepas senario Fate/stay night. Seperti judul yang sebelumnya, kisah Fate/hollow ataraxia berlaku di Fuyuki City.

Bazett Fraga McRemitz yang merupakan seorang Master dalam peperangan Holy Grail yang kelima terjaga pada hari keempat peperangan kelima tersebut bersama-sama Servant barunya iaitu Avenger dan telah kehilangan sebahagian daripada memorinya tentang apa yang berlaku ke atas dirinya. Dia bersama-sama Avenger bertekad untuk memenangi perang itu.

Pada masa itu, Shirō Emiya hidup dengan tenang bersama-sama rakan-rakannya. Selepas eksperimen Bazett menukar kejadian dan masa, Rin Tōsaka lekas meninggalkan tempat tinggalnya dan menuju ke Persatuan Ahli Sihir di England untuk membetulkan kembali keadaan. Para Servant kemudiannya mengesan sesuatu apabila lembaga dan makhluk hitam mula muncul. Untuk mengambil langkah-langkah keselamatan, Shirō telah meninggalkan yang lain-lain seorang diri dan kemudian kian berjumpa dengan seorang perempuan penuh misteri bernama Caren Ortensia.

Bazett dan Shirō terperangkap dalam sebuah gelung masa yang berterusan selama empat hari, bermula daripada hari keempat perang Holy Grail yang kelima. Setiap kali mereka terbunuh atau terselamat selama empat hari, mereka akan selalu bangkit semula pada hari pertama gelung masa itu berlaku, dan masih menyedari akan perkara-perkara yang menimpa mereka sebelum mereka terjaga. Dengan hasrat kuat untuk menghentikan gegelung masa yang memaksa mereka mengulangi hari-hari peperangan itu, Bazett, Avenger dan Shirō bertekad untuk bertarung demi mencari kebenaran disebalik misteri yang menimpa mereka itu.